**Республика аумағында 2022 жылы болған табиғи және техногендік сипаттағы төтенше жағдайлар туралы шолу ақпарат**

«112» бірыңғай кезекшілік-диспетчерлік қызметі пультіне халықтан
**6 483 743** қоңырау келіп түсті.

Мынадай уақтылы ден қою шаралары қабылданды:

- өрт сөндіру және авариялық-құтқару жұмыстары қызметінің бөлімшелері және Республикалық жедел-құтқару жасағы **8 925** адамды құтқарды, **11 473** адамды эвакуациялады, **318** зардап шеккенге алғашқы медициналық көмек көрсетті, ТЖ орындарынан **1 117** адам денесін шығарды, **74 224** дабыл бойынша шығу жасады, соның ішінде **11 746** - өрт, **14 303** - авариялық-құтқару жұмыстары, **40 574** - өрт ретінде есепке алынбайтын жану, **128** - көрінеу жалған шақырту, **2 684** -расталмаған жану фактілері, **4 789** -басқалары;

- «Апаттар медицинасы орталығы» ММ **4 337** зардап шеккенге медициналық көмек көрсетті, **3 294** адамды құтқарды, **1 787** адамды эвакуациялады, **5 868** шығу жасады, соның ішінде трассалық медициналық-құтқару пункттері **1 557** шығу жасады, **1 545** адамды эвакуациялады, **2 853** зардап шеккенге медициналық көмек көрсетті;

- «Қазавиақұтқару» АҚ әуе кемелері іздеу-құтқару жұмыстарына, өрттерді сөндіруге қатысу, жеке құрамды жеткізуге және басқа тапсырыстар бойынша
**2 763** ұшу жасады, оның ішінде санитариялық авиация желісі бойынша **475** ұшу,
**436** пациент тасымалдады.

Мемлекет басшысының бизнеске қысымды төмендету бойынша тапсырмасын іске асыру мақсатында өрт қауіпсіздігі саласында бақылау тек жоғары тәуекел дәрежесіндегі объектілерге қатысты енгізілген және ерекше тәртіпте өткізіледі. Бақылау-профилактикалық қызмет шеңберінде өртке қарсы жай-күйіне **36 265** тексеріс жүргізілді, **152 418** бұзушылық анықталды, **25 197** адам әкімшілік жауапкершілікке тартылды, соның ішінде **6 713** лауазымды тұлғаға **353,7** млн.теңге сомасында айыппұл салынды.

Өнеркәсіптік қауіпсіздік саласындағы мемлекеттік қадағалауды жүзеге асыру шеңберінде 2022 жылы ерекше тәртіп бойынша **1 355** және **1 095** жоспардан тыс тексеру жүргізілді. Тексеру қорытындысы бойынша **34 617** бұзушылық анықталды, **733** объект тоқтатылды, **254** млн. теңгеден астам сомасында **1 708** әкімшілік айыппұл салынды.

Халықты оқыту және хабар беру мақсатында бұқаралық ақпарат құралдарында **96 890**: **11 437** - теле арналарында, **21 964** - баспа басылымдарында, **38 323** - радиода, **25 166** - ақпараттық агенттіктер таспаларында баяндамалар өткізілді және материалдар жарияланды.

**13 355** *(+2,4%, 2021ж. - 13 038)*табиғи және техногендік сипаттағы ТЖ және оқиғалар тіркелген, **1 958** *(+7,1%, 2021ж. - 1 829)*адам зардап шеккен, соның ішінде
**663** *(-25,8%, 2021ж. - 894)*адам қаза болды, материалдық нұқсан **36 663,73** млн.теңгені
*(+3,6 есе, 2021ж. - 10 212,45 млн.тг.)*құрады.

**Техногендік сипаттағы** ТЖ жалпы ТЖ санының **88,6%** құрайды, **11 837** оқиға *(+2,4%, 2021ж. - 11 562)* тіркелген, бұл ретте **939** *(-10,2%, 2021ж. - 1 046)*адам зардап шеккен, соның ішінде **396** *(-13,5%, 2021ж. - 458)*адам қаза болды.

Техногендік сипаттағы жағдайлардың негізгі үлесі өндірістік және тұрмыстық өрттерді **95,5%** құрайды, 2022 жылы **11 307** *(-0,7%, 2021ж. - 11 392)* өрт болды, онда **648** адам зардап шекті *(-22,8%, 2021ж. - 839)*, соның ішінде **341** адам қаза болды
*(-17,2%, 2021ж. - 412)*, материалдық нұқсан **16 015,31** млн. теңгені *(+5 р., 2021ж. - 3 198,06 млн.тг.)* құрады.

Өрттердің саны мына облыстарда: Павлодар 37,4%-ға *(2022ж. - 353, 2021ж. - 564)*, Қостанай 13,8%-ға *(2022ж. - 769, 2021ж. - 892),* Солтүстік Қазақстан 7,5%-ға *(2022ж. - 656, 2021ж. - 709)*, Атырау 6,8%-ға *(2022ж. - 313, 2021ж.- 336),* Ақтөбе 4,7%-ға *(2022ж. - 588, 2021ж. - 617)*, Маңғыстау 3,4%-ға *(2022ж. - 254, 2021ж. - 263)*,Алматы қаласында 5,8%-ға *(2022ж. - 714, 2021ж. - 758)* **азайды**.

Өрттер саны келесі облыстарда: Шығыс Қазақстан 17,8%-ға (*2022ж. - 1 506, 2021ж. - 1 278*), Жамбыл 13%-ға (*2022ж. - 749, 2021ж. - 663*), Батыс Қазақстан 3,5%-ға (*2022ж. - 534, 2021ж. - 516*), Шымкент қаласында 4%-ға *(2022ж. - 210, 2021ж. - 202)*, Астана қаласында 15,7%-ға *(2022ж. - 831, 2021ж. - 718)* өсуі байқалды.

Өрт туындайтын негізгі объектілер: **62,2%-ы** тұрғын үй секторы, **17,3%**-**ы** көлік құралдары, **6,6%-ы** ормандар, **3,5%-ы** сауда кәсіпорындары, **3,4%-ы** басқа ашық аумақтар, **1,3%-ы** өндірістік мақсаттағы ғимараттар мен құрылыстар, **1,3%-ы** әкімшілік-қоғамдық ғимараттар, **0,9%-ы** далалар, шалғындар мен жайылымдар**, 0,8%-ы** салынып жатқан объектілер және құрылыс алаңдары, **0,7%-ы** ауыл шаруашылығы объектілері, **0,7%-ы** қойма ғимараттары.

Өрттің пайда болуының таралған себептері: **37%-ы** электр жабдықтарын техникалық пайдалану және монтаждау қағидаларын бұзу, **21,5%-ы** отты абайсыз қолдану, **15,1%-ы** пештерді орнату және пайдалану кезінде өрт қауіпсіздігі қағидаларын бұзу, **6,7%-ы** анықталған әдейі өртеу, **5,8%-ы** найзағайдың тікелей соғуы және олардан туындаған ықпал, **5,3%-ы** тұрмыстық электр аспаптарын пайдалану кезінде өрт қауіпсіздігі қағидаларын бұзу, **2,6%-ы** балалардың отпен ойнауы, **1,2%-ы** электрмен дәнекерлеу және басқа да отпен жүргізілетін жұмыстарды жүргізу кезінде өрт қауіпсіздігі қағидаларын бұзу.

**Табиғи сипаттағы** төтенше жағдайлар ТЖ-ның жалпы санынан **11,4%** құрады, 2022 жылы **1 518** оқиға тіркелді *(+2,8%, 2021ж. - 1 476)*, бұл ретте **1 019** адам *(+30,1%, 2021ж. - 783)* зардап шекті, соның ішінде **267** адам *(-38,8%, 2021ж. - 436)* қаза болды. ТЖ-ның басымы бөлігі **61,1%** - ды табиғи өрттерге тиесілі *(+6,7%, 2022ж. - 928, 2021ж. - 870)*, **16** адам *(+33,3%, 2021ж. - 12)* зардап шекті, соның ішінде **4** адам
*(-20%, 2021ж. - 5)* қаза болды, материалдық нұқсан - **20 648** млн. теңге *(+3,4 есе, 2021ж. - 6 140,61)* құрады.